Η **Φοιτητική Παράταξη Κυπρίων Πρωτοπορία (ΦΠΚ Πρωτοπορία)** είναι κυπριακή, κομματική, φοιτητική, ομοσπονδιακή και αντι-ενωτική παράταξη που ανήκει στον ΔΗ.ΣΥ..

Ιστορικό
--------

Ιδρύθηκε στις 26 Αυγούστου 1981 στη Λευκωσία με πρωτοστάτες τον Μανώλη Χριστοφίδη, τον Αλέκο Μαρκίδη, τον Γεώργιο Α. Γεωργίου και τον Δημήτρη Συλλούρη.

Το όνομα της προήλθε από την πρώτη γυναίκεια οργάνωση του ΔΗ.ΣΥ. (Πρωτοπορία), ενώ στο έμβλημα της εμφανίζεται η «Νίκη του Μενδαίου Παιωνίου» όπως και στο έμβλημα του ΔΗ.ΣΥ..

Η πρώτη μεγάλη τοπική επιτροπή ιδρύθηκε στο Ξενοδοχείο «Μάρμαρα» στην Αθήνα στις 24 Οκτωβρίου 1981, για να ακολουθήσει λίγο αργότερα στις 2 Δεκεμβρίου 1981 και η ίδρυση της τοπικής επιτροπής της Θεσσαλονίκης. Παράλληλα την 1η Νοεμβρίου 1981 είχε ιδρυθεί η ΦΠΚ Πρωτοπορία Αγγλίας η οποία μετονομάστηκε αργότερα σε ΦΠΚ Πρωτοπορία Ηνωμένου Βασιλείου.

Τον επόμενο χρόνο, στις 10 Μαϊου 1982, ιδρύθηκε η τοπική επιτροπή του ΑΤΙ και το Νοέμβριο του 1982 της Κομοτηνής, ενώ το ίδιο έτος και η ΦΠΚ Πρωτοπορία Γερμανίας. Στις 21 Φεβρουαρίου του 1983 είχε ιδρυθεί η ΦΠΚ Πρωτοπορία Ιταλίας και στις 16 Μαρτίου 1983 πραγματοποιήθηκε το ιδρυτικό συνέδριο της τοπικής επιτροπής ΦΠΚ Πρωτοπορία Πάτρας που αποτέλεσε την 8η τοπική στη σειρά. Την ίδια χρονιά ακολούθησαν και οι τοπικές Ιωαννίνων και Αυστρίας, ενώ παράλληλα τον Απρίλιο του 1983 γίνονταν διεργασίες και στη Γαλλία. Στις αρχές του 1984 ιδρύθηκε η ΦΠΚ Πρωτοπορία Αμερικής.

Η ΦΠΚ Πρωτοπορία αν και έχει δικό της καταστατικό και υπερασπίζεται την πολιτική της αυτονομία σε σχέση με τον ΔΗ.ΣΥ. εντούτις ανήκει με βάση το καταστατικό του ΔΗ.ΣΥ. στη Νεολαία Δημοκρατικού Συναγερμού και συμμετέχει με εκπροσώπους της στα εκτελεστικά όργανα και σώματα του κόμματος. Δραστηριοποιείται σε πανεπιστήμια της Κύπρου, της Ελλάδας και άλλων χωρών της Ευρώπης, αλλά και των Ηνωμένων Πολιτειών.

Από το 1981 μέχρι σήμερα η ΦΠΚ Πρωτοπορία είχε και έχει ενεργό ρόλο και συμμετοχή σε όλες τις προεκλογικές εκστρατείες του ΔΗ.ΣΥ. Ξεχώρισαν οι εκλογικές νίκες των Γλαύκου Κληρίδη (1993, 1998) και Νίκου Αναστασιάδη (2013, 2018) , η ήττα του Ιωάννη Κασουλίδη (2008) και η ήττα του Αβέρωφ Νεοφύτου (2023), όπου ο εκλογικός μηχανισμός του κόμματος ήταν στο απόγειο του.

Την περίοδο 1991-92 εισχώρησε με πρωτοβουλία του στελέχους της Ζήνωνα Αποστόλου και στα ιδιωτικά κολλέγια με πρώτη οργάνωση στο Cyprus College αρχικά με το όνομα «Power» και στη συνέχεια ως «ΦΠΚ Πρωτοπορία», ενώ το 1993 ιδρύθηκε στη Λευκωσία και η τοπική επιτροπή του Πανεπιστημίου Κύπρου, με πρωτοστάτη τον τότε πρόεδρο της Εκτελεστικής Επιτροπής, Γιάννο Ιωάννου, τον Σταύρο Ιωακείμ και τον Γιάννο Σταυρινίδη.

Το 2002 επαναδραστηριοποιήθηκε η τοπική επιτροπήτης ΦΠΚ Πρωτοπορία Κομοτηνής (Θράκης).

Τον Απρίλιο του 2004 για το δημοψήφισμα του Σχεδίου Ανάν, οι προέδροι των περισσότερων τοπικών επιτροπών όπως και ο πρόεδρος της Εκτελεστικής Επιτροπής της ΦΠΚ Πρωτοπορία και μετέπειτα Πρόεδρος της ΝΕ.ΔΗ.ΣΥ, Χαράλαμπος Σταυρίδης, στήριξαν το «ΝΑΙ» ακολουθώντας την απόφαση της ηγεσίας του ΔΗ.ΣΥ, ενώ οι προέδροι των τοπικών επιτροπών της Πάτρας και του Ηνωμένου Βασιλείου στήριξαν το «ΟΧΙ». Δημιουργήθηκαν έκτοτε δύο σημαντικά αντίπαλα «στρατόπεδα» εντός της παράταξης του ΔΗ.ΣΥ.

Το 2005 ιδρύονται οι τοπικές επιτροπές της ΦΠΚ Πρωτοπορία Ρεθύμνου, Ηρακλείου και Βόλου. Το 2007 ιδρύονται οι ΦΠΚ Πρωτοπορία ΤΕΠΑΚ, Πανεπιστημίου Λευκωσίας, Ευρωπαϊκού Πανεπιστημίου και Πανεπιστημίου Φρέντερικ. Το 2007 επανιδρύεται και η ΦΠΚ Πρωτοπορία Λάρισας.

Η ΦΠΚ Πρωτοπορία είναι πλήρες μέλος από το 1982 της οργάνωσης των Ευρωπαίων Δημοκρατών Φοιτητών (European Democrat Students - EDS) με τον Αλέξανδρο Σίνκα να εκλέγεται πρόεδρος την περίοδο 2003-2005, τον Στέλιο Γεωργίου να εκλέγεται τον Ιούλιο του 2012 πρώτος Αντιπρόεδρος του EDS και τον Γιώργο Χατζηγεωργίου το 2015 στην προεδρία του EDS.

Τον Αύγουστο του 2012, η ΦΠΚ Πρωτοπορία πήγε πρώτη φορά σε εκλογές για την προεδρία και τη στελέχωση της Εκτελεστικής Επιτροπής. Εκεί συγκρούστηκαν ο συνδυασμός του Πέτρου Δημητρίου που προέρχεται από το Πανεπιστήμιο Κύπρου και ο συνδυασμός του Κωνσταντίνου Λετυμπιώτη που προέρχεται από το Αριστοτέλειο Πανεπιστήμιο Θεσσαλονίκης, με τον πρώτο να εκλέγεται πρόεδρος της παράταξης.

Στη συνέχεια οι αλλαγές στην προεδρία και στη στελέχωση της Εκτελεστικής Επιτροπής έγιναν και μέχρι σήμερα γίνονται ανά διετία και στη βάση διορισμού και όχι με εκλογές.

Το 2015 ιδρύεται η ΦΠΚ Πρωτοπορία Βουλγαρίας. Το 2019 επαναδραστηριοποιούνται η ΦΠΚ Πρωτοπορία ΑΞΙΚ και η ΦΠΚ Πρωτοπορία Τσεχίας. Το 2021 ιδρύεται η ΦΠΚ Πρωτοπορία Alexander College.

Κατά τη θητεία του Αβέρωφ Νεοφύτου στην προεδρία του ΔΗ.ΣΥ. (2013-2023) η ΦΠΚ Πρωτοπορία όντας θυγατρική παράταξη του κυβερνώντος κόμματος, δεν είχε ιδιαίτερη πολιτική δράση, ούτε μεγάλη κόντρα με τις θυγατρικές παρατάξεις των υπολοίπων κομμάτων της αντιπολίτευσης, για θέματα που αφορούν το κυπριακό πρόβλημα, την οικονομία και τη διαχείριση του κράτους, αλλά περιορίστηκε στο φοιτητικό πλαίσιο.

Τον Ιανουάριο του 2020 η ΦΠΚ Πρωτοπορία κατ' ισχυρισμόν της θυγατρικής παράταξης του ΑΚΕΛ, Προοδευτική και της αυτόνομης παράταξης του ΕΦΑΕΦΠ ΔΡΑΣΙΣ ΚΕΣ κατηγορήθηκε για έλλειμμα χιλιάδων ευρώ στα ταμεία της ΕΦΕΚ Αθήνας. Η ΦΠΚ Πρωτοπορία Αθήνας υπερασπίστηκε εαυτόν και αμφισβήτησε τις κατηγορίες.  

Η ΦΠΚ Πρωτοπορία είχε ξανά ενεργό ρόλο και συμμετοχή στην προεκλογική εκστρατεία του ΔΗ.ΣΥ. για τις προεδρικές εκλογές του 2023, υποστηρίζοντας την υποψηφιότητα του Αβέρωφ Νεοφύτου. Μετά την ήττα του προέδρου του κόμματος στις προεδρικές εκλογές και τον αποκλεισμό του από τον β' γύρο, ο Σύνδεσμος Αποφοίτων ΦΠΚ Πρωτοπορία Πανεπιστημίου Κύπρου εξέδωσε ανακοίνωση αποκλείοντας υποστήριξη τόσο του Νίκου Χριστοδουλίδη, όσο και του Ανδρέα Μαυρογιάννη.

Στις φοιτητικές εκλογές της 23ης Μαρτίου 2023 στο Πανεπιστήμιο Κύπρου, η Φ.Π.Κ. Πρωτοπορία κατ' ισχυρισμόν των παράταξεων Προοδευτική Κ.Φ. ΔΗ.ΠΑ.Κ.Φ «Αναγέννηση», Δ.Κ.Κ.Φ «Αγώνας» και Α.Φ. Έπαλξη (τμήμα του ΕΦΑΕΠΦ), κατηγορήθηκε για προσπάθεια νοθείας της διαδικασίας καταμέτρησης των ψήφων. Από μέρους της, η Πρωτοπορία έκανε λόγο για «τραμπουκισμούς» και «απειλές».

Στις 8 Φεβρουαρίου 2024, η ΦΠΚ Πρωτοπορία κατάγγειλε ότι αγνωστοι πέταξαν κοτρόνα στα γραφεία της παράταξης στην Κομοτηνή στο κέντρο της πόλης. 

Στις φοιτητικές εκλογές της 28ης Μαρτίου 2024 στο Πανεπιστήμιο Κύπρου, η ΦΠΚ Πρωτοπορία από ένα σύνολο περίπου 2900 φοιτητών που εξάσκησαν το εκλογικό τους δικαίωμα, εξασφάλισε ποσοστό 45.83% , χάνοντας μία έδρα στην ΦΕΠΑΛ σε σχέση με τα αποτελέσματα των εκλογών του 2023. Η μία έδρα κερδήθηκε από την θυγατρική παράταξη του ΑΚΕΛ, Προοδευτική. Οι δύο μεγάλες παρατάξεις έλαβαν έτσι ίσο αριθμό εδρών.

Διατελέσαντες πρόεδροι
----------------------

Ακολουθούν οι πρόεδροι της Εκτελεστικής Επιτροπής της ΦΠΚ Πρωτοπορία από το 1981 μέχρι σήμερα:

* Δημήτρης Συλλούρης (1981-1982) - University of East London / Πανεπιστήμιο Ανατολικού Λονδίνου
* Μάνθος Μαυρομμάτης (1982-1984) - London School of Economics / Σχολή Οικονομικών του Λονδίνου
* Γιώργος Χριστοφίδης (1984-1985) - Α.Τ.Ι.
* Ερωτόκριτος Αντωνιάδης (1985-1986) - Ηνωμένο Βασίλειο
* Ανδρέας Ταλιαδώρος (1986-1988) - Ακαδημία Καλών Τεχνών της Φλορεντίας
* Μάριος Μαυρίκιος (1988-1990) - Long Island University (LIU) - Η.Π.Α
* Λευτέρης Χριστοφόρου (1990-1991) - Αριστοτέλειο Πανεπιστήμιο Θεσσαλονίκης
* Γιάννης Ιωάννου (1991-1993) - Πανεπστήμιο Κύπρου
* Σταύρος Ιωακείμ (1993-1994) - Πανεπιστήμιο Κύπρου
* Μάριος Χαραλάμπους (1994-1995) - Αθήνα
* Άθως Ρουσουνίδης (1995-1996) - Θεσσαλονίκη
* Χρυσόστομος (Ττόμης) Κυθραιώτης (1996-1997) - Θεσσαλονίκη
* Χρύσανθος Χρυσάνθης (1997-2000) - Θεσσαλονίκη
* Μιχάλης Σοφοκλέους (2000-2001) - Αθήνα
* Δημήτρης Πιτσιλλής (2001-2003) - Πανεπιστήμιο Κύπρου
* Χαράλαμπος Σταυρίδης (2003-2005) - Πανεπιστήμιο Κύπρου
* Γιώργος Ζιπιτής (2005-2006) - Αθήνα
* Πρόδρομος Π. Αλαμπρίτης (2006-2008) - Πανεπιστήμιο Κύπρου
* Παναγιώτης Σεντώνας (2008-2009) - Πανεπιστήμιο Κύπρου
* Γιώργος Παναγιώτου (2009-2011) - Ηνωμένο Βασίλειο
* Νικόλας Ιταλός (2011-2012) - Πανεπιστήμιο Κύπρου
* Πέτρος Δημητρίου (2012-2014) - Πανεπιστήμιο Κύπρου
* Κυριάκος Χατζηνικολάου (2014-2016) - Πάτρα
* Ανδρέας Ελευθερίου (2016-2018) - Πανεπιστήμιο Κρήτης
* Γιώργος Οικονομίδης (2018-2020) - Πανεπιστήμιο Κύπρου
* Σίμος Ιωακείμ (2020-2022) - ΑΤΕΙ Θεσσαλονίκης
* Δήμος Κουντούρης (2022-σήμερα) - ΤΕΙ Δυτικής Ελλάδας / Πανεπιστήμιο Πατρών

Παραπομπές
----------

1. ↑  «ΦΠΚ ΠΡΩΤΟΠΟΡΙΑ - ΝΕΔΗΣΥ» (στα αγγλικά). *ΝΕΔΗΣΥ*. Αρχειοθετήθηκε από το πρωτότυπο στις 2018-04-08.. Ανακτήθηκε στις 2018-04-24.
2. ↑  «Έφυγε ο Μανώλης Χριστοφίδης». *www.sigmalive.com*. Ανακτήθηκε στις 15 Φεβρουαρίου 2018.
3. ↑  ΒΑΣΟΥ, ΒΑΣΟΣ. «Πέθανε ο πρώην βουλευτής και δικηγόρος Γεώργιος Γεωργίου». *Πέθανε ο πρώην βουλευτής και δικηγόρος Γεώργιος Γεωργίου*. Αρχειοθετήθηκε από το πρωτότυπο στις 2 Φεβρουαρίου 2018. Ανακτήθηκε στις 16 Φεβρουαρίου 2018.
4. ↑  «Δημοκρατικός Συναγερμός» (PDF). *disy.org.cy*. Ανακτήθηκε στις 24 Απριλίου 2018. [*νεκρός σύνδεσμος*]
5. ↑  «Φ.Π.Κ. ΠΡΩΤΟΠΟΡΙΑ ΑΘΗΝΑΣ». Ανακτήθηκε στις 24 Απριλίου 2018.
6. ↑  «Φ.Π.Κ. ΠΡΩΤΟΠΟΡΙΑ ΘΕΣΣΑΛΟΝΙΚΗΣ». *protoporiathess.blogspot.com.cy*. Ανακτήθηκε στις 24 Απριλίου 2018.
7. ↑  «Δημοκρατικός Συναγερμός». *disy.org.cy*. Αρχειοθετήθηκε από το πρωτότυπο στις 30 Οκτωβρίου 2017. Ανακτήθηκε στις 14 Φεβρουαρίου 2018.
8. ↑  Staff, OE (2017-08-23). «Η ΦΠΚ Πρωτοπορία έδωσε το «σύνθημα» για Προεδρικές - OnlinEpikairotita» (στα αγγλικά). *OnlinEpikairotita*.. Ανακτήθηκε στις 2018-04-25. [*νεκρός σύνδεσμος*]
9. ↑  «Και επίσημα Πρόεδρος ο Αναστασιάδης (εικόνες)». *Philenews*. Ανακτήθηκε στις 2 Μαΐου 2018.
10. ↑  «ΦΠΚ Πρωτοπορία για τον θάνατο του Γ.Κληρίδη». *iNewsgr.com*.. Ανακτήθηκε στις 2018-05-02. [*νεκρός σύνδεσμος*]
11. ↑  «ΦΠΚ Πρωτοπορία: «Η αλλαγή ξεκινά από το φοιτητικό κίνημα»». *paideia-news.com* (στα Αγγλικά). Ανακτήθηκε στις 26 Μαρτίου 2023.
12. ↑  «ΦΠΚ ΠΡΩΤΟΠΟΡΙΑ». *www.protoporiaucy.com* (στα Αγγλικά). Αρχειοθετήθηκε από το πρωτότυπο στις 21 Απριλίου 2018. Ανακτήθηκε στις 24 Απριλίου 2018.
13. ↑  Limited, Crucial Services. «Μακάριος Δρουσιώτης - Δημοσιογράφος, Συγγραφέας». *www.makarios.eu*. Ανακτήθηκε στις 24 Απριλίου 2018.
14. 1 2  ioa14 (30 Ιουλίου 2021). «Ομιλία Προέδρου Εκτελεστικής Επιτροπής στο Παγκύπριο Συνέδριο Φ.Π.Κ. ΠΡΩΤΟΠΟΡΙΑ». *Protoporia* (στα Αγγλικά). Ανακτήθηκε στις 20 Αυγούστου 2022.
15. ↑  «ΣΥΜΜΕΤΟΧΗ ΦΠΚ ΠΡΩΤΟΠΟΡΙΑ ΣΤΟ ΣΥΝΕΔΡΙΟ ΤΟΥ EDS ΣΤΗΝ ΒΑΡΣΟΒΙΑ | ΤΗΣ ΣΑΡΑΣ ΑΡΤΥΜΑΤΑ - ΝΕΔΗΣΥ» (στα αγγλικά). *ΝΕΔΗΣΥ*. 2017-02-22. Αρχειοθετήθηκε από το πρωτότυπο στις 2017-02-23.. Ανακτήθηκε στις 2018-05-02.
16. ↑  «ΕΙΔΗΣΕΙΣ | Paideia-News.com». *www.paideia-news.com*. Ανακτήθηκε στις 2 Μαΐου 2018.
17. ↑  «Ο Πέτρος Δημητρίου νέος Πρόεδρος της Φ.Π.Κ. Πρωτοπορία». *paideia-news.com* (στα Αγγλικά). Ανακτήθηκε στις 11 Αυγούστου 2022.
18. ↑  «Πρόεδρος Φ.Π.Κ Πρωτοπορία: Ετοιμότητα για να αντιμετωπίσουμε δυσκολίες και προβλήματα της ΠΟΦΕΝ». *Philenews*. Ανακτήθηκε στις 24 Ιουλίου 2020.
19. ↑  admin (20 Ιανουαρίου 2020). «Αθήνα: Η νεολαία ΔΗΣΥ ξάφρισε το ταμείο των φοιτητών – Χιλιάδες ευρώ έλλειμμα | Dialogos» (στα Αγγλικά). Ανακτήθηκε στις 1 Απριλίου 2024.
20. ↑  «Αθήνα: Στα "μαχαίρια" οι φοιτητικές παρατάξεις για έλλειμμα στα ταμεία της ΕΦΕΚ | AlphaNews.Live». *www.alphanews.live*. Ανακτήθηκε στις 1 Απριλίου 2024.
21. ↑  ««Θα νικήσουμε και πάλι!» Συγκινημένος ο Αβέρωφ σε εκδήλωση της Πρωτοπορίας (pics)». *cyprustimes.com*. Ανακτήθηκε στις 4 Φεβρουαρίου 2023.
22. ↑  OmegaLive (7 Φεβρουαρίου 2023). «Σύνδεσμος Αποφοίτων ΦΠΚ ΠΡΩΤΟΠΟΡΙΑ Παν. Κύπρου: «Ο ΔΗΣΥ ν' αναλάβει τον ρόλο της υπεύθυνης αντιπολίτευσης»». *OmegaLive* (στα Αγγλικά). Ανακτήθηκε στις 26 Μαρτίου 2023.
23. ↑  «Παρατράγουδα στις φοιτητικές εκλογές του Πανεπιστημίου Κύπρου». *ΠΟΛΙΤΗΣ*. Ανακτήθηκε στις 1 Απριλίου 2024.
24. ↑  «Παν. Κύπρου: Απόπειρα νοθείας από την Πρωτοπορία καταγγέλλει η Προοδευτική | AlphaNews.Live». *www.alphanews.live*. Ανακτήθηκε στις 1 Απριλίου 2024.
25. ↑  «Σύσσωμες οι φοιτητικές παρατάξεις κατά της Πρωτοπορίας. Δείχνουν προσπάθεια νοθείας των εκλογών στο ΠΚ». *cyprustimes.com*. 26 Μαρτίου 2023. Ανακτήθηκε στις 1 Απριλίου 2024.
26. ↑  «Άγνωστοι πέταξαν κοτρόνα στα γραφεία της Πρωτοπορίας». *xronos.gr*. Ανακτήθηκε στις 1 Απριλίου 2024.
27. ↑  Δημητρίου, Άντρια (29 Μαρτίου 2024). «Πανεπιστήμιο Κύπρου: Ίσες έδρες Πρωτοπορία και Προοδευτική – Δείτε τα αποτελέσματα των εκλογών». *Φιλελεύθερος | Philenews*. Ανακτήθηκε στις 29 Μαρτίου 2024.
28. ↑  Donia. «Ο Αντρέας Ελευθερίου νέος Πρόεδρος της Φ.Π.Κ. Πρωτοπορία» (στα αγγλικά). Αρχειοθετήθηκε από το πρωτότυπο στις 2018-04-13.. Ανακτήθηκε στις 2018-04-25.
29. ↑  «ΕΙΔΗΣΕΙΣ | Paideia-News.com». *www.paideia-news.com*. Ανακτήθηκε στις 25 Απριλίου 2018.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικές και Ελληνοκυπριακές Φοιτητικές παρατάξεις |
| --- |
|  |
| Ενεργές | 

|  |  |  |  |
| --- | --- | --- | --- |
| Ελλάδα | 
Αγωνιστικές Κινήσεις **·** Δ.Α.Π. - Ν.Δ.Φ.Κ. **·**  Δίκτυο **·**  Ε.Α.Α.Κ. - ΑΡ.ΕΝ. **·** Ε.Α.Α.Κ. **·**  Π.Α.Σ.Π. **·** Πανσπουδαστική Κ.Σ.

|  |  |
| --- | --- |
| Υποπαρατάξεις | 
ΑΡ.ΕΝ. (Ε.Α.Α.Κ. - ΑΡ.ΕΝ.) **·**  ΑΡ.ΔΙ.Ν. (αυτόνομο ή Ε.Α.Α.Κ. - ΑΡ.ΕΝ.) **·** Δ.Α.Ρ.Α.Σ. (ΑΡ.ΕΝ.) **·** τμήμα των Ε.Α.Α.Κ. (Ε.Α.Α.Κ. - ΑΡ.ΕΝ.) |

 |

|  |  |  |  |
| --- | --- | --- | --- |
| Κύπρος | 
 Δ.Κ.Κ.Φ. «ΑΓΩΝΑΣ» **·**  Δη.Πα.Κ.Φ. «Αναγέννηση» **·**  Ε.Φ.Α.Ε.Φ.Π. **·**  Προοδευτική Κ.Φ. **·** Φ.Π.Κ. Πρωτοπορία **·**  Φοιτητικό Μέτωπο Ε.ΛΑ.Μ. (Νεολαία ΕΛΑΜ)

|  |  |
| --- | --- |
| Αυτόνομες | 
 Α.Φ. - ΈΠΑΛξη (Ε.Φ.Α.Ε.Φ.Π.) **·** ΑΦΚ-Νίκη (*αυτόνομο*) **·** ΔΡΑΣΙΣ-Κ.Ε.Σ. (Ε.Φ.Α.Ε.Φ.Π.) **·**  Μέτωπο Κ.Φ. (*αυτόνομο*) **·** Π.Ε.Ο.Φ. (Ε.Φ.Α.Ε.Φ.Π.) |

 |

 |
|  |
| Ανενεργές | 
ΕΚΟΝ **·** ΕΚΟΝ - Β **·**  Π.Π.Σ.Π. |

 |